
Text rozhodnutia
Súd: Krajský súd Bratislava Spisová značka: 4K/154/2001 Identifikačné číslo súdneho spisu: 1001896445 Dátum vydania rozhodnutia: 16. 04. 2018 Meno a priezvisko sudcu, VSÚ: JUDr. Lýdia Noskovičová ECLI: ECLI:SK:KSBA:2018:1001896445.9 Uznesenie Krajský súd v Bratislave v konkurznej veci úpadcu: Hotel Bratislava a.s., Seberíniho 9, 826 63 Bratislava, IČO: 31 403 255, s ustanoveným správcom konkurznej podstaty JUDr. Ivanom Pádejom, advokátom, Krížna 336/3, 017 01 Považská Bystrica, o návrhu správcu na zrušenie konkurzu, takto r o z h o d o l : I. Súd z r u š u j e konkurz vyhlásený na majetok úpadcu: Hotel Bratislava a.s., Seberíniho 9, 826 63 Bratislava, IČO: 31 403 255, po splnení rozvrhového uznesenia. II. Súd z b a v u j e JUDr. Ivana Pádeja, funkcie správcu konkurznej podstaty. o d ô v o d n e n i e : 1. Uznesením tunajšieho súdu pod č. k. 4K 154/2001-42 zo dňa 13.12.2001 bol vyhlásený konkurz na majetok dlžníka: Hotel Bratislava a.s., Seberíniho 9, 826 63 Bratislava, IČO: 31 403 255. Súd zároveň v predmetnom uznesení ustanovil do funkcie správcu konkurznej podstaty JUDr. Karola Kocsisa, sídlom advokátskej kancelárie Eötvösova 44/3, 945 01 Komárno. 2. Uznesením č. k. 4K 154/2001-223 zo dňa 03.02.2003, na základe rozhodnutia schôdze konkurzných veriteľov, ktorá sa uskutočnila dňa 03.02.2003, bol do funkcie ustanovený nový správca Ing. Ján Petriska, sídlom Tehelná 23, 831 03 Bratislava. Uznesenie nadobudlo právoplatnosť dňa 26.09.2003 v spojení s uznesením Najvyššieho súdu Slovenskej republiky pod sp. zn. 2Obo 118/2003 zo dňa 17.06.2003. 3. Uznesením č. k. 4K 154/2001-437 zo dňa 18.12.2006 bol Ing. Ján Petriska zbavený funkcie správcu a súd zároveň ustanovil do funkcie správcu konkurznej podstaty JUDr. Ivana Pádeja, v tom čase sídlom kancelárie Kuzmányho 902, 017 01 Považská Bystrica, ktorý bol vygenerovaný spôsobom podľa ust. § 8 ods. 1 zákona č. 520/2005 Z.z., ktorým sa mení a dopĺňa zákon č. 328/1991 Zb. o konkurze a vyrovnaní (ZKV), správcu konkurznej podstaty náhodným výberom pomocou technických prostriedkov schválených Ministerstvom spravodlivosti Slovenskej republiky z databázy správcov konkurznej podstaty zo zoznamu vedenom Ministerstvom spravodlivosti Slovenskej republiky. 4. Podaním zo dňa 10.04.2018, doručeným súdu dňa 13.04.2018, správca konkurznej podstaty predložil súdu návrh na zrušenie konkurzu po splnení rozvrhového uznesenia č. k. 4K 154/2001-1053 zo dňa 29.11.2017, ktoré nadobudlo právoplatnosť dňa 06.01.2018. 5. Správca v návrhu uviedol, že v zmysle právoplatného rozvrhového uznesenia bodu I. a) uhradil priznanú odmenu vo výške 7.362,41 Eur a priznané výdavky vo výške 826,28 Eur prvému správcovi konkurznej podstaty JUDr. Ing. Karolovi Kocsisovi. Podľa bodu I. b) si uhradil priznanú odmeny vo výške 7.282,74 Eur a priznané výdavky vo výške 3.450,00 Eur. Podľa bodu I. c) správca uhradil súdny poplatok za konkurzné konanie vo výške 539,00 Eur na účet Krajského súdu v Bratislave. Všetky uvedené položky boli uhradené bankovými prevodmi z účtu úpadcu v marci 2018, v termínoch podľa priloženého bankového výpisu v objeme 19.460,43 Eur. Správca konkurznej podstaty ďalej vykonal platby rozvrhovým uznesením priznanej výšky uspokojenia jednotlivých veriteľov, ktoré boli vykonané z účtu vedenom v Z. T. J., a.s., pobočka H. T., číslo účtu IBAN: J XXXX XXXX XXXX XXXX XXXX, v počte 15 veriteľov v celkovom objeme 13.336,32 Eur a poukázané na oznámené bankové účty veriteľov. V hotovosti boli z pokladne prostredníctvom poštovej poukážky Slovenskej pošty, a.s., Banská Bystrica, poukázané finančné prostriedky pre jedného veriteľa v objeme 23,10 Eur. Vykonanie uvedených platieb preukázal správca v prílohe návrhu na zrušenie konkurzu. 6. Správca ďalej uvádza, že podľa právoplatného rozvrhového uznesenia sedem veriteľov neobdržalo priznané uspokojenie, nakoľko tieto nepokrývali ani výšku úhrad spojených so zaslaním priznanej čiastky prostredníctvom bankového prevodu alebo poštovou poukážkou. Z uvedeného počtu dvaja veritelia pod č. 8 a č. 19 i napriek písomným výzvam správcu neoznámili požadované údaje k vykonaniu platby. V uvedených dvoch prípadoch sa jedná o čiastku celkovo 12,74 Eur. Po konzultácii s notárskym úradom správca zistil, že notársky úrad neprijíma do úschovy čiastky nižšie ako 15,00 Eur. Predmetná výška priznaného uspokojenia, ktorú z týchto dôvodov u siedmich veriteľov nebolo možné zaslať veriteľom v sume 18,05 Eur, bola správcom konkurznej podstaty použitá na náklady spojené s vykonaním a ukončením rozvrhového uznesenia takto: - náklady na kancelársky materiál, rozmnožovanie, poštovné a iné náklady na ukončenie konkurzného konania. Zoznam veriteľov s výškou priznaného a nevyplateného uspokojenia tvorí prílohu návrhu správcu na zrušenie konkurzu. 7. V zmysle schválenej správy o hospodárení mal správca na úhradu nákladov spojených s realizáciou uznesenia o schválení rozvrhu schválených 1.700,00 Eur s príslušenstvom. Príslušenstvo tvorili úroky z bankovej úložky vo výške 431,02 Eur. Tieto finančné prostriedky správca konkurznej podstaty v celkovej výške 2.131,02 Eur použil na celý priebeh realizácie rozvrhového uznesenia, vrátane nákladov na spracovanie účtovníctva a účtovnej závierky, na odmenu pracovníčke, ktorá spracovávala všetky potrebné podklady spojené s realizáciou rozvrhu a ukončením konkurzu, cestovné náklady a kancelárske potreby. Účtovné doklady za uvedené úhrady sú uložené v účtovnej evidencii konkurzu. 8. Originály dokladov o splnení rozvrhového uznesenia a zrušení účtu sú uložené v účtovnej evidencii konkurzu. Následne správca konkurznej podstaty zabezpečí archiváciu dokladov konkurzného konania vrátane účtovných dokladov u spoločnosti, ktorá vykonáva uloženie dokladov úpadcu. 9. Zároveň správca oznámil súdu, že dňa 26.03.2018 zrušil konkurzný bankový účet O.: J XXXX XXXX XXXX XXXX XXXX, ktorý bol vedený na obchodné meno úpadcu. 10. Súd konštatuje, že súdny poplatok za konkurzné konanie bol uhradený správcom konkurznej podstaty na účet Krajského súdu v Bratislave dňa 23.03.2018. 11. V zmysle § 44 ods. 1 písm. b) zákona č. 328/1991 Zb. ZKV v znení platnom pre toto konkurzné konanie, súd zruší konkurz, v ktorom nedošlo k potvrdeniu núteného vyrovnania, po splnení rozvrhového uznesenia a podľa ods. 4 citovaného ustanovenia, súd zbaví správcu funkcie. 12. Správca konkurznej podstaty oznámil a preukázal súdu splnenie rozvrhového uznesenia, preto súd v zmysle týchto ustanovení zrušil konkurz a zbavil JUDr. Ivana Pádeja, funkcie správcu konkurznej podstaty. 13. Správca konkurznej podstaty oznámi súdu, či ukončil účtovnú uzávierku úpadcu. Poučenie: Proti tomuto uzneseniu je možné podať odvolanie v lehote 30 dní od jeho zverejnenia v Obchodnom vestníku na Krajskom súde v Bratislave. V odvolaní sa má popri všeobecných náležitostiach (§ 363 Civilný sporový poriadok) uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Zrušením konkurzu zanikajú účinky vyhlásenia konkurzu uvedené v § 14 ZKV, platnosť a účinnosť úkonov vykonaných počas konkurzu tým nie je dotknutá (§ 45 ods. 1 ZKV). Na základe zoznamu prihlášok možno po právoplatnosti uznesenia o zrušení konkurzu viesť pre zistenú pohľadávku výkon rozhodnutia alebo exekúciu na majetok úpadcu (§ 45 ods. 2 ZKV).

